Trond Ivar Døvle

Trond Ivar Døvle (født 19. august 1975 i Larvik) er en norsk tidligere fotballdommer som representerte Fjellhamar FK. Han var hoveddommer under Cupfinalen i fotball for menn 2018.

 Bakgrunn 
Døvle er utdannet lektor med fagene norsk og samfunnsfag fra Universitetet i Oslo.duo.uio.no: Yrkesretting av norskfaget på yrkesfaglige studieretninger : - en kartlegging av bruk og holdninger ved "Aker" videregående skole Han underviste ved Bjerke videregående skole i Oslo fra 2002 til 2010.www.bjerke.vgs.no: Skolens ansatte  Han er gift med den tidligere håndballspilleren Mona Helen Skorstad Døvle.

 Karriere som fotballdommer 
Han debuterte som dommer i 1. divisjon fotball for herrer 26. august 2007 i kampen mellom Raufoss og Sparta Sarpsborg. Den 25. oktober 2009 dømte han sin første kamp som førstedommer i eliteserien. Det var oppgjøret mellom Tromsø og Start i den 29. serierunden. Fra 2014 ble han fast dommer i eliteserien. Han gav seg som toppdommer i 2019 og ble Døvle dommerutvikler i Akershus Fotballkrets.

Fra 2005 til 2007 var Døvle styremedlem i Klanen, en supporterklubb for Vålerenga Fotball. I 2013 ble dette brukt imot fotballdommeren etter at han ble satt som dommer i en kamp mellom  Lillestrøm og Viking. Fotballforbundet snudde etter kritikk i mediene og byttet Døvle til en kamp mellom Sarpsborg 08 og Strømsgodset.https://www.dagbladet.no/sport/tidligere-styremedlem-i-klanen-skulle-domme-lillestrom-kamp/62711395

I 2018 var Døvle hoveddommer under cupfinalen. Han uttalte at dette var e drøm som gikk i oppfyllelse.https://www.rb.no/sport/fotball/cupen/dovle-dommer-cupfinalen/s/5-43-923247https://www.op.no/fotball/sport/i-2011-fortalte-trond-ivar-hva-som-var-drommen-hans-na-gar-drommen-i-oppfyllelse/s/5-36-676428

Da Døvle gav seg som toppdommer i 2019 gikk han ut med kritikk av dommersjef i Norges Fotballforbund, Terje Hauge. Kritikken gikk på manglende satsing og oppfølging av dommerne i norsk toppfotball.https://www.vg.no/sport/fotball/i/zGwJk9/eliteseriedommer-med-naadeloest-hauge-oppgjoer

 Referanser 

 Eksterne lenker 

 Dommerprofilen hos Norges Fotballdommerforening
 Norsk internasjonals fotballstatistikk om Trond Ivar Døvle

Kategori:Norske fotballdommere
Kategori:Norske lektorer
Kategori:Pedagoger ved Bjerke videregående skole
Kategori:Personer fra Larvik kommune
Kategori:Fotballdommere som har dømt cupfinalen